αρχοντος πισιθεου του ξενωνος μηνος θευξενιου επι τοισδε απεδοτο ευανδρος και καλλιστω συνευδοκεουσαν και ταν θυγατερων αιθρας και καλλιστους τωι απολλωνι τωι πυθιωι σωμα ανδρειον ωι ονομα ευ[ι]ος το γενος θραικα τιμας αργυριου μναν τεσσαρων και ταν τιμαν εχοντι πασαν καθως επιστευσε ευιος τωι θεωι ταν ωναν εφ ωιτε ελευθερος ειμεν και ανεφαπτος απο παντων τομ παντα χρονον ποιεων ο κα θελη και αποτρεχων οις κα θελη. βεβαιωτηρ κατα τον νομον τας πολιος ευδοκος πραξια. ει δε τις απτοιτο ευιου επι καταδουλισμωι βεβαιον παρεχοντων τωι θεωι ταν ωναν οι τε αποδομενοι ευανδρος και καλλιστω και ο βεβαιωτηρ ευδοκος. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες ευιον ως ελευθερον εοντα αζαμιοι εοντες και ανυποδικοι πασας δικας και ζαμιας. μαρτυροι οι ιερεις του απολλωνος ανδρονικος πραξιας και οι αρχοντες ευδοκος αγησιλαος γλαυκος και ιδιωται λαιαδας βαβυλου ανδρομενης βαβυλου.
Phokis — Delphi — 150-140 BC
 150-140 BC